CELEX: 32010D0715
Language: lv
Date: 2010-11-25 00:00:00
Title: 2010/715/: Komisijas Lēmums ( 2010. gada 25. novembris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū dzelzs amonija fosfātu kā jaunu pārtikas produktu sastāvdaļu (izziņots ar dokumenta numuru C(2010) 8191)

26.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 310/16
            
         KOMISIJAS LĒMUMS
   (2010. gada 25. novembris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū dzelzs amonija fosfātu kā jaunu pārtikas produktu sastāvdaļu
   (izziņots ar dokumenta numuru C(2010) 8191)
   (Autentisks ir tikai teksts franču valodā)
   (2010/715/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Cantox Health Sciences International uzņēmuma Nestec Ltd. vārdā 2008. gada 21. oktobrī Īrijas kompetentajām iestādēm iesniedza lūgumu par dzelzs amonija fosfāta kā jaunas pārtikas produktu sastāvdaļas laišanu tirgū.
            
         
               (2)
            
            
               Īrijas kompetentā pārtikas vērtēšanas iestāde 2008. gada 20. novembrī izsniedza sākotnējo novērtējuma ziņojumu. Šajā ziņojumā tā secināja, ka ir vajadzīga papildu novērtēšana.
            
         
               (3)
            
            
               Komisija 2008. gada 23. decembrī informēja visas dalībvalstis par pieprasījumu. Eiropas Pārtikas nekaitīguma iestādi (EPNI) 2009. gada 28. aprīlī lūdza veikt novērtējumu.
            
         
               (4)
            
            
               Pēc Komisijas lūguma 2010. gada 14. aprīlī EPNI pieņēma atzinumu (2) par dzelzs amonija fosfāta nekaitīgumu, izmantojot to kā dzelzs avotu, kas uzturvielu vajadzībām pievienots pārtikā (tostarp pārtikas piedevās), kura paredzēta visiem iedzīvotājiem, un pārtikā, kas paredzēta īpašām uztura vajadzībām. Atzinumā EPNI secināja, ka dzelzs amonija fosfāts, izmantojot ierosinātajā daudzumā, neraisa bažas par kaitīgumu, ja netiek pārsniegti dzelzij noteiktie galīgie ierobežojumi, kas paredzēti, lai nodrošinātu nekaitīgumu.
            
         
               (5)
            
            
               Komisijas 2009. gada 13. oktobra Regulā (EK) Nr. 953/2009 par vielām, ko īpašu uztura apsvērumu dēļ var pievienot īpašas diētas pārtikas produktiem (3), Eiropas Parlamenta un Padomes 2002. gada 10. jūnija Direktīvā 2002/46/EK par dalībvalstu tiesību aktu tuvināšanu attiecībā uz uztura bagātinātājiem (4) un/vai Eiropas Parlamenta un Padomes 2006. gada 20. decembra Regulā (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai (5) paredzēti īpaši noteikumi par vitamīnu, minerālvielu un citu vielu izmantošanu pārtikā. Jāatļauj izmantot dzelzs amonija fosfātu, neskarot šo tiesību aktu prasības.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Atbilstoši šā lēmuma pielikumam dzelzs amonija fosfātu kā dzelzs avotu var laist Savienības tirgū kā jaunu pārtikas produktu sastāvdaļu lietošanai pārtikā, neskarot Regulā (EK) Nr. 953/2009, Direktīvā 2002/46/EK un/vai Regulā (EK) Nr. 1925/2006 paredzētās īpašās prasības.
   2. pants
   Ar šo lēmumu atļautās jaunās pārtikas produktu sastāvdaļas nosaukums uz to saturoša pārtikas produkta etiķetes ir “dzelzs amonija fosfāts”.
   3. pants
   Šis lēmums ir adresēts Nestec Ltd., Avenue Nestlé 55, 1800 Vevey, Šveice.
   
      Briselē, 2010. gada 25. novembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  EPNI Vēstnesis 2010; 8(5): 1584.
   
      (3)  OV L 269, 14.10.2009., 9. lpp.
   
      (4)  OV L 183, 12.7.2002., 51. lpp.
   
      (5)  OV L 404, 30.12.2006., 26. lpp.
   
      PIELIKUMS
      
         DZELZS AMONIJA FOSFĀTA SPECIFIKĀCIJAS
      
      Apraksts: dzelzs amonija fosfāts ir smalks pelēkzaļš pulveris, kas praktiski nešķīst ūdenī un šķīst atšķaidītās minerālskābēs.
      CAS Nr.: 10101-60-7
      Ķīmiskā formula: FeNH4PO4
      
      Struktūrformula: 
      
         
      Dzelzs amonija fosfāta ķīmiskās īpašības: 
      
                  pH (5 % suspensijas ūdenī)
               
               
                  6,8 līdz 7,8
               
            
                  Dzelzs (kopā)
                  Dzelzs (II)
                  Dzelzs (III)
               
               
                  ne mazāk par 28 %
                  22 % līdz 30 % (no masas)
                  ne vairāk par 7 % (no masas)
               
            
                  Amonjaks
               
               
                  5 % līdz 9 % (no masas)
               
            
                  Ūdens
               
               
                  ne vairāk kā 3 %